Public procurement notice: Contract Award Notice
Published: 2025-06-03
Buyer: HOFOR Fjernvarme P/S
Country: DK
Region: DK011
Contract type: Services
Procedure: Negotiated with prior call for competition
CPV classification: 42511110 | 71248000 | 71310000 | 71311000: Civil engineering consultancy services | 71320000
Estimated value: 6700000 DKK
Award criteria: price, quality

Technical requirements: På baggrund af de modtagne tilbud vil HOFOR gennemføre en evaluering af hvert tilbud. 
Der vil blive gennemført minimum én forhandlingsrunde og herunder præsentation af Viceprojekt- og projekteringslederen.  
Hvis Tilbudsgiver med det reviderede tilbud har valgt at udskifte projektlederen fra 1. tilbud, vil der blive afholdt et nyt interview med den nye Viceprojekt- og projekteringsleder, hvor samme procedure for interviewet gentages.
Processen for forhandlingsrunder er uddybet nedenfor. HOFOR forbeholder sig retten til at afholde yderligere forhandlingsrunder, hvis dette viser sig nødvendigt eller formålstjenligt. Processen beskrevet nedenfor vil da gentages.
Ved en forhandlingsrunde, inviteres de prækvalificerede tilbudsgivere til individuel forhandling efter evalueringen af det første tilbud. 

Processen er yderligere beskrevet i udbudsbetingelserne.

Shortlisting
HOFOR forbeholder sig ret til at reducere antallet af tilbudsgivere inden en eventuel forhandlingsrunde. Udvælgelse vil da ske på baggrund af tildelingskriterierne i pkt. 6.1. For delaftale 1, vil dette tidligt kunne ske efter afgivelse af første revideret tilbud.
Som angivet ovenfor kan tilbudsgiver ikke være sikker på at få lejlighed til at afgive et revideret tilbud, hvorfor HOFOR opfordrer tilbudsgiverne til at sikre, at deres første tilbud er komplette og konditionsmæssige.
Kontrakten omhandler levering af rådgivning til opførelse af en ny varmecentral (SMC). Anlægget skal opføres på ”bar mark” og der stilles krav til det arkitektoniske udtryk på den nye bygning. Bygningen skal placeres på den gamle kulplads, nord for Svanemølleværket. Bygningens volumen er givet på forhånd, samt den overordnede indretning. Den samlede anlægssum er estimeret til 1.250 MDKK. Ressource omkostninger (eksterne og interne time omkostninger) er ikke medregnet i anlægssummen. Rådgiveropgaverne (dette udbud) omhandler teknisk rådgivning og bistand i alle faser, jf. HOFORs Projektmodel ”PPL – Professionel projektledelse”. Rådgivningen udbydes som delt rådgivning med projekteringsansvar, hvor der er tale om dels ”sædvanlig rådgivning” og ”ressourceindlån”, afhængig af delaftalen. HOFOR’s baggrund for udbud af delt rådgivning er, at der sammensættes et Projektteam med de bedste samarbejdspartnere på markedet til gennemførelse af projektet. For yderligere information og opgaver og ydelser henvises til Projekt-, Opgave- og Ydelsesbeskrivelsen vedlagt dette udbud. Rådgivningsydelserne er i alt opdelt i 11 delaftaler, der hver udbydes som et selvstændigt udbud.

Denne delaftale omfatter levering af viceprojektledelse og projekteringsledelse med én ressourceperson på fuld tid. Vejlandshuset/Svanemølleværket vil være det daglige arbejdssted. Viceprojekt- og projekteringslederen arbejder under HOFORs ansvar og ledelse og refererer til projektlederen. Viceprojekt- og projekteringslederen vil få ansvar for ledelse af de opga-ver der varetages af de projekterende.
Timepriser for de tilbudte ressourcer udfyldes i tilbudslisten faner ”Priser delaftaler” jf. også fanen Specifikation af kategorier.

De angivne timeantal er udelukkende udtryk for en forventning til fordeling af indsatsen hos de tilbudte ressourcer og ikke et udtryk for en forventning til det reelle antal timer der forbruges på delaftalen. 


6.1.1.1 Pris - Evaluering 

Prisen (tilbudssummen), svarer til den totale sum som fremkommer fra tilbudslisten ved at multiplicere timepris med de tilhørende ”estimerede” mængder og summere den totale sum.
Der er tale om delt rådgivning, hvilket stiller krav til den tilbudte ressources evne til at kunne samarbejde i en organisation der omfatter HOFOR samt rådgivere/ressourcepersoner fra egen organisation og fra andre organisationer. Der forudsættes et proaktivt, løsningsorienteret, ærligt og åbent samarbejdsmiljø, der bidrager til videndeling og innovation ved projektering, samt effektiv opførelse af varmecentralen alt i henhold til HOFORs interesser.

Tilbudsgiver skal beskrive, hvordan den tilbudte rådgiver/ressourceperson (nøgleperson) vil indgå i et konstruktivt og åbent samarbejde, både med de øvrige Rådgivere, Ressourcepersoner, HOFOR, leverandører og entreprenører i hele projektperioden. 

Derudover beskrives, hvordan ressourcen vil bidrage til at minimere konflikter og tilgå konfliktløsning. 
 
6.1.2.1 Samarbejde – evaluering  
Der gives point ud fra, i hvor høj grad HOFOR vurderer, at den tilbudte ressource vil kunne bidrage til det gode samarbejde.

Det vægter positivt:

• at det kan udledes, at den tilbudte ressource vil have en proaktiv og løsningsorienteret tilgang til samarbejdet. 
• at der vurderes at der udvises god forståelse for minimering og håndtering af konflikter.
Der skal vedlægges CV’er på den tilbudte ressource på:

Delaftale 1: Viceprojekt- og projekteringsleder (ressourceindlån)   Kategori jf. tilbudslisten
1 Viceprojekt- og projekteringsleder (VPPL), kategori 4
 Der kan maksimalt vedlægges et CV på hver efterspurgte ressource (nøgleperson) der tilbydes til en delaftale. 
Hvert CV må max. fylde 2 (to) A4-sider.  

Sider udover det tilladte maksimum vil ikke indgå i evalueringen.
 
CV’er bør som minimum inkludere:  
 
• Fornavn og efternavn  
• Uddannelse inklusiv relevant efteruddannelse  
• Erfaringer inden for området for den udbudte opgave med angivelse af:
o erfaringer fra tidligere projekter 
o medarbejderens rolle i projekterne 
o opgaver medarbejderen har udført med relevans for den delaftale der bydes på 
o ca. antal timer ressourcen har brugt på de oplyste opgaver 
o projekternes varighed og anlægssum   
o evt. bygherren for projekterne
 

Mundtlig Interview af VPPL 
 
Som en del af besvarelsen skal VPPL også deltage i et interview, der vil foregå som en selvstændig del af forhandlingsmødet og vare op til ca. 30 minutter. 

Deltagere fra HOFOR forventes at være HOFORs projektchef, projektleder og udbudskonsulent.  

Ved interviewet forventes VPPL at give en kort præsentation af sig selv med fokus på erfaringer og ambitioner for opbygning af samarbejdet. 

VPPL vil blive bedt om at beskrive, hvordan VPPL med baggrund i egne erfaringer jf. CV’et, vil tilgå opgaven på projektet for at bidrage til et proaktivt, løsningsorienteret, ærligt og åbent samarbejdsmiljø, der bidrager til videndeling og innovation ved projektering. Der vil under interviewet blive stillet uddybende spørgsmål om kandidatens erfaringer fra konkrete projekt situationer, hvor fokus vil være på konflikthåndtering og evne til opnåelse af mindelige løsninger med fokus på fremdrift og kvalitet inden for de tekniske og økonomiske rammer samt kandidatens erfaring og håndtering af grænsefladestyring.
 
6.1.3.1 Kompetencer - evaluering  
 
(Viceprojekt- og projekteringsleder VPPL)
Der ønskes en ressourceperson (nøgleperson), som kan fremvise relevant uddannelse og erfaring samt kompetencer på det ønskede niveau, der er beskrevet i Projekt-, Opgave- og Ydelsesbeskrive afsnit 9 og 9.1.

Der foretages en samlet vurdering af kriteriet ”kompetencer” på baggrund af det fremsendte CV og et interviewet med VPPL. Der gives point ud fra, i hvor høj grad det tilbudte CV vurderes at kunne opfylde HOFORs forventninger til kompetencer, uddannelser og erfaringer jf. afsnit 9 og 9.1 VPPL’s samt evne til at opfylde HOFORs forventninger til samarbejdet.

Ved interviewet af VPPL vil det medføre fastholdelsen af evalueringen af CV’et, hvis interviewet understøtter og bekræfter opfyldelsen af kravene til CV’et. Omvendt vil interview, der indikerer afvigelser fra det tilbudte CV (dvs. ikke kan bekræfte CV’et) vægte negativt. 

Det vægter positivt: 

• at der kan dokumenteres stor og relevant ledelseserfaring. 
• at erfaringer kan dokumenteres indenfor de seneste 3 år. 
• at der kan dokumenteres erfaring samt kendskab til varme- og forsyningsområdet. 
• at der kan dokumenteres 3 reference-projekter på CV’et, hvor ressourcepersonen har bestridt en lignende rolle.  
• at den tilbudte VPPL vurderes at kunne udvise gode ledelsesevner på projektet, til at understøtte HOFORs forventning til samarbejdet, herunder at dette understøttes ved at der i interviewet svares med forståelse for opgaven og HOFORs forventninger til samarbejdet.


Winner: Mercell Holding ASA
Number of bids: 0